Document ID: 32009D0560

KOMISIJAS LĒMUMS
(2009. gada 22. jūlijs),
ar ko apstiprina dažas grozītās dzīvnieku slimību un zoonožu izskaušanas un uzraudzības programmas 2009. gadam un groza Lēmumu 2008/897/EK par atsevišķām dalībvalstīm paredzēto Kopienas finansiālo ieguldījumu attiecībā uz programmām, kas apstiprinātas ar minēto lēmumu
(izziņots ar dokumenta numuru C(2009) 5475)
(2009/560/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Lēmumu 90/424/EEK par izdevumiem veterinārijas jomā (1) un jo īpaši tā 24. panta 5. un 6. punktu, kā arī 25. panta 1. un 2. punktu,
tā kā:
(1)
Lēmumā 90/424/EEK paredzētas procedūras, kā tiek piešķirts Kopienas finansiālais ieguldījums programmām, kas paredzētas dzīvnieku slimību un zoonožu izskaušanai, kontrolei un uzraudzībai.
(2)
Komisijas 2008. gada 28. novembra Lēmumā 2008/897/EK, ar ko apstiprina tās gada un daudzgadu valstu programmas un Kopienas finansiālo ieguldījumu atsevišķu dzīvnieku slimību un zoonožu izskaušanai, kontrolei un uzraudzībai, ko dalībvalstis iesniegušas 2009. gadam un turpmākajiem gadiem (2), apstiprinātas dažas valstu programmas un noteikta Kopienas finansiālā ieguldījuma likme un maksimālais apmērs katrai programmai, ko iesniegušas dalībvalstis.
(3)
Beļģija, Dānija, Īrija, Spānija, Francija, Latvija, Lietuva, Nīderlande, Portugāle un Somija ir iesniegušas grozītās programmas infekciozā katarālā drudža izskaušanai un uzraudzībai.
(4)
Komisija ir izvērtējusi minēto dalībvalstu grozītās programmas gan no veterinārā, gan finansiālā viedokļa. Tika atzīts, ka minētās programmas atbilst attiecīgajiem Kopienas tiesību aktiem veterinārijas jomā un it īpaši kritērijiem, kas izklāstīti Komisijas 2008. gada 25. aprīļa Lēmumā 2008/341/EK, ar ko nosaka, kādiem Kopienas kritērijiem atbilst valsts programmas par atsevišķu dzīvnieku slimību un zoonožu apkarošanu, kontroli un uzraudzību (3). Tādēļ minētās programmas ir jāapstiprina.
(5)
Dānija, Spānija, Itālija, Luksemburga, Nīderlande, Portugāle, Somija un Apvienotā Karaliste ir iesniegušas grozītās programmas transmisīvās sūkļveida encefalopātijas (TSE) uzraudzībai.
(6)
Komisija ir izvērtējusi minēto dalībvalstu grozītās programmas gan no veterinārā, gan finansiālā viedokļa. Tika atzīts, ka šīs programmas atbilst attiecīgajiem Kopienas tiesību aktiem veterinārijas jomā un jo īpaši Lēmumā 2008/341/EK izklāstītajiem kritērijiem. Tādēļ minētās programmas ir jāapstiprina.
(7)
Ar Komisijas 2007. gada 30. novembra Lēmumu 2007/782/EK, ar ko apstiprina tās gada un daudzgadu valstu programmas un Kopienas finansiālo ieguldījumu atsevišķu dzīvnieku slimību un zoonožu izskaušanai, kontrolei un uzraudzībai, ko dalībvalstis iesniegušas 2008. gadam un turpmākajiem gadiem (4), Slovēnijai tika apstiprināta daudzgadīgā programma trakumsērgas apkarošanai. Ar Lēmumu 2008/897/EK minētā programma tika apstiprināta uz otru gadu.
(8)
Slovēnija ir iesniegusi daudzgadu programmas trakumsērgas apkarošanai otrā gada programmas grozīto redakciju. Komisija ir izvērtējusi minētās dalībvalsts grozīto programmu gan no veterinārā, gan finansiālā viedokļa. Tika atzīts, ka šī programma atbilst attiecīgajiem Kopienas tiesību aktiem veterinārijas jomā un jo īpaši Lēmumā 2008/341/EK izklāstītajiem kritērijiem. Tādēļ minētā programma ir jāapstiprina.
(9)
Dalībvalstu programmās, kas apstiprinātas ar Lēmumu 2008/897/EK un attiecas uz infekciozā katarālā drudža izskaušanu un uzraudzību, bija ietverti vakcinācijas pasākumi pret minēto slimību 2009. gadā. Tomēr vakcinācijas izmaksas nebija ietvertas Kopienas finansiālā ieguldījuma attiecināmajās izmaksās.
(10)
Ievērojot epidemioloģisko situāciju attiecīgajās dalībvalstīs, ir lietderīgi vakcinācijas izmaksas iekļaut Kopienas finansiālā ieguldījuma attiecināmajās izmaksās. Tādēļ ir lietderīgi piešķirt papildu līdzekļus infekciozā katarālā drudža apkarošanas un uzraudzības finansēšanai minētajās dalībvalstīs, kas apstiprināti ar Lēmumu 2008/897/EK.
(11)
Eiropas Parlamenta un Padomes 2001. gada 22. maija Regula (EK) Nr. 999/2001, ar ko paredz noteikumus dažu transmisīvo sūkļveida encefalopātiju profilaksei, kontrolei un apkarošanai (5), kurā jaunākie grozījumi izdarīti ar Komisijas Regulu (EK) Nr. 103/2009 (6), nosaka stingrākas prasības, kas jāievēro gadījumos, kad pienlopu ganāmpulki inficēti ar klasisko skrepi slimību.
(12)
Kipra 2009. gada 18. martā iesniedza jaunu daudzgadu programmu skrepi slimības uzraudzībai un izskaušanai, kas atbilst pēdējiem Regulas (EK) Nr. 999/2001 grozījumiem. Ar minēto programmu paredzēts aizstāt dalībvalsts programmu skrepi slimības apkarošanai minētajā dalībvalstī 2009. gadā, kas apstiprināta ar Lēmumu 2008/897/EK.
(13)
Ievērojot šo ārkārtas situāciju, Kipra programmā pieprasīja finansiālu līdzdalību, kas pārsniedz 50 % no izmaksām par tādu dzīvnieku nokaušanu, kas inficēti ar skrepi slimību. Komisija ir izvērtējusi minētās dalībvalsts grozīto programmu gan no veterinārā, gan finansiālā viedokļa. Tika atzīts, ka šī programma atbilst attiecīgajiem Kopienas tiesību aktiem veterinārijas jomā un jo īpaši Lēmumā 2008/341/EK izklāstītajiem kritērijiem. Tādēļ minētā programma ir jāapstiprina.
(14)
Tas, ka Kiprā ar skrepi slimību ir inficēta ļoti liela daļa aitu un kazu ganāmpulku, rada Kiprai pienākumu ļoti īsā laikā nokaut ārkārtīgi lielu dzīvnieku daudzumu, lai ievērotu attiecīgo Kopienas tiesību aktu prasības.
(15)
Ievērojot šo ārkārtas situāciju, ir lietderīgi piešķirt lielāku Kopienas finansiālo ieguldījumu programmai skrepi slimības uzraudzībai un apkarošanai minētajā dalībvalstī. Turklāt Kopienas finansiālā ieguldījuma attiecināmajās izmaksās attiecīgajai programmai būtu jāiekļauj tāda personāla izmaksas, kas pieņemts darbā, lai veiktu vienīgi programmā paredzētos uzdevumus, un izmaksas par liemeņu iznīcināšanu.
(16)
Grozīto programmu apstiprinājumam ar šo lēmumu ir ietekme uz summām, kas nepieciešamas to programmu īstenošanai, kas apstiprinātas ar Lēmumu 2008/897/EK. Attiecīgi jākoriģē maksimālais Kopienas finansiālā ieguldījuma apjoms dažām programmām.
(17)
Tāpēc attiecīgi jāgroza Lēmums 2008/897/EK.
(18)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Ar šo laikposmam no 2009. gada 1. janvāra līdz 2009. gada 31. decembrim apstiprina grozītās programmas infekciozā katarālā drudža uzraudzībai un izskaušanai, ko 2009. gada 29. janvārī iesniegusi Beļģija, 2009. gada 20. aprīlī - Dānija, 2009. gada 16. februārī - Īrija, 2009. gada 6. martā - Spānija, 2009. gada 2. februārī - Francija, 2009. gada 20. februārī - Latvija, 2009. gada 20. februārī - Lietuva, 2008. gada 8. decembrī - Nīderlande, 2009. gada 20. februārī - Portugāle un 2009. gada 7. janvārī - Somija.
2. pants
Ar šo laikposmam no 2009. gada 1. janvāra līdz 2009. gada 31. decembrim apstiprina grozītās programmas transmisīvās sūkļveida encefalopātijas (TSE) uzraudzībai, ko 2009. gada 18. martā ir iesniegusi Dānija, 2009. gada 7. aprīlī - Spānija, 2009. gada 29. janvārī - Itālija, 2009. gada 16. martā - Luksemburga, 2009. gada 20. februārī - Nīderlande, 2009. gada 4. martā - Portugāle, 2009. gada 27. februārī - Somija un 2009. gada 26. janvārī - Apvienotā Karaliste.
3. pants
Ar šo laikposmam no 2009. gada 1. janvāra līdz 2009. gada 31. decembrim apstiprina Slovēnijas 2009. gada 23. aprīlī iesniegto trakumsērgas izskaušanas daudzgadu programmas otro gadu.
4. pants
Lēmumu 2008/897/EK groza šādi.
1)
Lēmuma 4. pantā 2. un 3. punktu aizstāj ar šādiem punktiem:
“2. Kopienas finansiālais ieguldījums ir 50 % no izmaksām, kas radušās katrai no 1. punktā minētajām dalībvalstīm, lai veiktu vakcināciju, laboratorijas testus viroloģiskas, seroloģiskas un entomoloģiskas uzraudzības nodrošināšanai un iegādātos slazdus un vakcīnas, un minētais ieguldījums nepārsniedz šādu summu:
a)
EUR 4 450 000 Beļģijai;
b)
EUR 5 000 Bulgārijai;
c)
EUR 2 350 000 Čehijai;
d)
EUR 50 000 Dānijai;
e)
EUR 15 700 000 Vācijai;
f)
EUR 180 000 Igaunijai;
g)
EUR 800 000 Īrijai;
h)
EUR 50 000 Grieķijai;
i)
EUR 21 000 000 Spānijai;
j)
EUR 57 000 000 Francijai;
k)
EUR 3 000 000 Itālijai;
l)
EUR 460 000 Latvijai;
m)
EUR 0 Lietuvai;
n)
EUR 510 000 Luksemburgai;
o)
EUR 1 400 000 Ungārijai;
p)
EUR 5 000 Maltai;
q)
EUR 50 000 Nīderlandei;
r)
EUR 3 350 000 Austrijai;
s)
EUR 500 000 Polijai;
t)
EUR 5 300 000 Portugālei;
u)
EUR 250 000 Rumānijai;
v)
EUR 910 000 Slovēnijai;
w)
EUR 820 000 Somijai;
x)
EUR 1 550 000 Zviedrijai.
3. Izmaksu maksimālais apjoms, ko atmaksā dalībvalstīm par 1. punktā minētajām programmām, vidēji nepārsniedz:
a)
ELISA testam EUR 2,5 par testu;
b)
PCR testam EUR 10 par testu;
c)
monovalentu vakcīnu iepirkšana EUR 0,3 par devu;
d)
bivalentu vakcīnu iepirkšana EUR 0,45 par devu;
e)
liellopu vakcinācijai EUR 1,50 par liellopu neatkarīgi no izmantoto vakcīnu devu skaita un veida;
f)
aitu un kazu vakcinācijai EUR 0,75 par dzīvnieku neatkarīgi no izmantoto vakcīnu devu skaita un veida.”
2)
Lēmuma 9. panta 2. punkta 1. daļā summu “EUR 1 800 000” aizstāj ar “EUR 50 000”.
3)
Lēmuma 13. panta 2. punkta e) apakšpunktā summu “EUR 370 000” aizstāj ar “EUR 530 000”.
4)
Iekļauj šādu 15.a pantu:
“15.a pants
Skrepi slimība
1. Ar šo laikposmam no 2009. gada 1. janvāra līdz 2010. gada 31. decembrim apstiprina Kipras 2009. gada 18. martā iesniegto daudzgadu programmu skrepi slimības uzraudzībai un izskaušanai.
2. Kopienas finansiālā ieguldījuma apmērs ir šāds:
a)
100 % no izmaksām, kas Kiprai radušās, veicot ātrās noteikšanas testus un primāros molekulāros testus;
b)
75 % no izmaksām, kas Kiprai radušās, atlīdzinot īpašniekiem to dzīvnieku vērtību, kas nokauti vai iznīcināti saskaņā ar Kipras programmu skrepi slimības uzraudzībai un izskaušanai;
c)
50 % no izmaksām par:
i)
genotipu paraugu analīzi;
ii)
līdzekļu iegādi dzīvnieku eitanāzijai;
iii)
īpaša personāla, kura pienākums ir veikt programmā noteiktos uzdevumus, algošanu;
iv)
liemeņu iznīcināšanu.
3. Izmaksu maksimālais apjoms, ko atmaksā Kiprai par 1. punktā minēto programmu, vidēji nepārsniedz:
a)
EUR 30 par testu tādiem aitu un kazu testiem, kas minēti Regulas (EK) Nr. 999/2001 III pielikuma A nodaļas II daļā;
b)
EUR 175 par testu attiecībā uz primārajiem molekulārajiem diferencējošajiem testiem, kurus veic saskaņā ar Regulas (EK) Nr. 999/2001 X pielikuma C nodaļas 3.2. punkta c) apakšpunkta i) daļu;
c)
EUR 10 par genotipēšanas testu;
d)
EUR 100 par nokautu aitu vai kazu.
4. Summa, par kuru jāuzņemas saistības 2009. gadā, ir EUR 5 400 000.
5. Par saistību summu 2010. gadam lemj, ņemot vērā programmas izpildi 2009. gadā.”
5. pants
Šis lēmums ir adresēts dalībvalstīm.
Briselē, 2009. gada 22. jūlijā

Labels: 4
20
0
6
18
15